A BIZOTTSÁG HATÁROZATA
(2008. augusztus 1.)
a 2007/27/EK határozatnak az alkalmazási időszak kiterjesztése tekintetében történő módosításáról
(az értesítés a C(2008) 3995. számú dokumentummal történt)
(EGT-vonatkozású szöveg)
(2008/662/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Bulgária és Románia csatlakozási szerződésére,
tekintettel Bulgária és Románia csatlakozási okmányára és különösen annak 42. cikkére,
mivel:
(1)
A 852/2004/EK és a 853/2004/EK európai parlamenti és tanácsi rendelet követelményeire tekintettel a nyerstej feldolgozó-létesítményekbe való szállítására és e nyerstej romániai feldolgozására vonatkozó egyes átmeneti intézkedések elfogadásáról szóló, 2006. december 22-i 2007/27/EK bizottsági határozat (1) felállítja azon román tejfeldolgozó létesítmények jegyzékét, melyek megfelelnek a 852/2004/EK rendeletben meghatározott szerkezeti követelményeknek (a továbbiakban: a követelményeknek megfelelő létesítmények) és melyek számára engedélyezték a 853/2004/EK rendeletnek nem megfelelő nyerstej (a továbbiakban: a követelményeknek nem megfelelő tej) fogadását és feldolgozását. Ez a határozat 2008. június 30-án hatályát veszíti.
(2)
Romániában növekedett a 853/2004/EK rendeletben meghatározott higiéniai követelményeknek megfelelő, a követelményeknek megfelelő létesítményekbe szállított nyerstej aránya. A Romániában begyűjtött nyers tehéntej egy része azonban még mindig a követelményeknek nem megfelelő tej. Ezért helyénvaló a 2007/27/EK határozat érvényességének meghosszabbítása.
(3)
A 2007/27/EK határozatot ezért ennek megfelelően módosítani kell.
(4)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2007/27/EK határozat 7. cikkének második bekezdésében a „2008. június 30-ig” időpont helyébe „2009. december 31-ig” lép.
2. cikk
Ennek a határozatnak a tagállamok a címzettjei.
Kelt Brüsszelben, 2008. augusztus 1-jén.